Medvevadász
Két medvevadász helikopterrel közelíti meg a helyet, ahol vadászni fog. A pilótával megbeszélik, hogy másnap ugyanebben az időben találkoznak. A pilóta figyelmezteti őket: - Csak egy medvét lőjenek, mert a helikopter nem bír el többet. Másnap meg is érkezik és látja, hogy a két vadász mellett két medve van kiterítve. - Mondtam, hogy csak egyet lőjenek, mert a helikopter nem tud többet elvinni! - Ugyan! - válaszolja az egyik vadász - tavaly a pilótánknak adtunk 200 dollárt és berakhattuk a gépbe a két medvét. Magának adunk 300 dollárt. A pilóta belemegy a dologba, és elindultak. A helikopter viszont tényleg nem bírja a terhelést és lezuhan, de a két vadász túléli a zuhanást. - Te, hol a francban vagyunk? - kérdezi az egyik. Erre a másik: - Ha jól tájékozódtam, akkor pont egy mérfölddel vagyunk délre attól a helytől, ahol tavaly lezuhantunk. 